Inditex

Industria de Diseño Textil, S.A. (sutrumpintai – „Inditex“) – tarptautinė drabužių mažmeninės prekybos bendrovė, įsikūrusi Galisijoje, Ispanijoje. Tai yra pati didžiausia pasaulyje drabužių gamybos grupė, sudaryta iš kiek mažiau nei šimto skirtingų įmonių, atsakingų už tekstilės dizainą, produkciją ir prekių platinimą. Kompanija valdo vienus žinomiausių mados ženklus visame pasaulyje, įskaitant „Zara“, „Pull and Bear“ ir „Massimo Dutti“.

Pagrindiniai tinklo varžovai pasaulyje yra švedų „H&M“, amerikiečių „Gap“ bei japonų „Uniqlo“.„Uniqlo vs Zara vs H&M vs the world of fashion retailing“ Verslo naujienų tinklalapis „ET Retail“, Amit Bagaria, 2014 m. vasario 10 d. Nuoroda tikrinta 2014 m. rugpjūčio 12 d.

Kompaniją 1985 m. įkūrė ispanų verslininkas Amancio Ortega, kuris yra pats turtingiausias žmogus šalyje ir 2014 m. „Forbes“ duomenimis buvo trečias turtingiausias žmogus visame pasaulyje, jo turtas siekė 64 mlrd. JAV dol.„Forbes Billionaires: Full List Of The World’s 500 Richest People“ Verslo naujienų tinklalapis „Forbes“, Abram Brown, 2014 m. kovo 3 d. Nuoroda tikrinta 2014 m. liepos 6 d. 2014 m. birželio mėn. „Inditex“ grupė valdė 6393 parduotuves 88 skirtingose šalyse visuose žemynuose.„Inditex results beat market expectations“ Naujienų portalas „Financial Times“, Tobias Buck, 2014 m. birželio 11 d. Nuoroda tikrinta 2014 m. liepos 6 d. 2013 m. bendrovės parduotuvėse dirbo beveik 130 tūkst. darbuotojų, pajamos siekė daugiau nei 16 mlrd. eurų.„Annual Report 2013“ (PDF)  Kompanijos finansinė ir strateginė 2013 m. ataskaita, oficialus kompanijos tinklalapis, 2014 m. birželis. Nuoroda tikrinta 2014 m. liepos 6 d.

Beveik visos bendrovei priklausančios parduotuvės (apie 90 %) yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).„The Story ofZara – the Speeding Bullet“ Tinklalapis „Unique Business Strategies“, Andrew Pearson. Nuoroda tikrinta 2014 m. liepos 20 d.

 Padaliniai 
2014 m. birželį kompanija valdė aštuonių skirtingų pavadinimų parduotuves:„International presence“  Oficialus kompanijos tinklalapis. Nuoroda tikrinta 2014 m. liepos 6 d.

 Parduotuvė Skaičius (2014 m. birž.) Metai„Zara“19961975„Bershka“9351998„Pull and Bear“8651991„Stradivarius“8201999 (įsigyta)„Massimo Dutti“6691995 (įsigyta)„Oysho“5392001„Zara Home“4062003„Uterqüe“802008Iš viso:6393

 Šaltiniai 

 Nuorodos 
 Oficialus bendrovės tinklalapis

Kategorija:Ispanijos įmonės